23.9.2000 De Europæiske Fællesskabers Tidende L 240/27 KOMMISSIONENS AFGØRELSE af 20. september 2000 om afslutning af antisubsidieproceduren vedrørende importen af visse vævede stoffer af glasfiber med oprindelse i Taiwan (meddelt under nummer K(2000) 2699) (EØS-relevant tekst) (2000/575/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 2026/97 af 6. oktober 1997 om beskyttelse mod subsidieret indførsel fra lande, der ikke er medlemmer af Det Europæiske Fællesskab (!), særlig artikel 14, efter høring af det rådgivende udvalg, og ud fra følgende betragtninger: A. PROCEDURE Den 3. august 1999 modtog Kommissionen en klage med påstand om, at der fandt skadelig subsidiering sted i forbindelse med importen af visse vævede stoffer af glas- fiber med oprindelse i Taiwan. Klagen var indgivet af European Apparel and Textile Organisation (Furatex) på vegne af producenter i Fælles- skabet, som tegner sig for en betydelig del af den samlede produktion i Fællesskabet af vævede stoffer af glasfiber i henhold til artikel 9, stk. 1, og artikel 10, stk. 8, i forordning (EF) nr. 2026/97 (»grundforordningen«). Klagen indeholdt umiddelbare beviser for, at der fandt subsidiering sted, og at der forvoldtes væsentlig skade som følge heraf, hvilket blev anset for at være tilstrække- ligt til at berettige indledningen af en antisubsidiepro- cedure. Kommissionen offentliggjorde derfor efter høring en meddelelse i De Europæiske Fællesskabers Tidende (?) om indledning af en antisubsidieprocedure vedrørende importen til Fællesskabet af visse vævede stoffer af glas- fiber, som i øjeblikket tariferes under KN-kode ex 7019 52 00 og ex 7019 59 00 og har oprindelse i Taiwan. Kommissionen underrettede officielt de eksporterende producenter, som den vidste var berørt af sagen, repræ- sentanterne  for eksportlandet, de repræsentative importører ogj/eller industrielle brugere, de repræsenta- tive leverandører og de klagende EF-producenter. Interes- serede parter fik lejlighed til at tilkendegive deres syns- punkter skriftligt og til at anmode om at blive hørt inden for den frist, der er fastsat i meddelelsen om indledningen af proceduren. B. TILBAGETRÆKNING AF KLAGEN OG AFSLUTNING AF PROCEDUREN I brev af 14. juli 2000 til Kommissionen trak Euratex formelt sin klage tilbage vedrørende importen af visse vævede stoffer af glasfiber med oprindelse i Taiwan. I overensstemmelse med artikel 14, stk. 1, i grundfor- ordningen kan proceduren afsluttes, hvis klagen trækkes tilbage, medmindre en sådan afslutning ikke vil være i Fællesskabets interesse. Kommissionen fandt, at proceduren burde afsluttes, da undersøgelsen ikke har vist, at en sådan afslutning ikke vil være i Fællesskabets interesse. Interesserede parter blev underrettet herom og fik mulighed for at fremsætte bemærkninger. Der blev ikke modtaget nogen bemærk- ninger, der tydede på, at en afslutning ikke ville være i Fællesskabets interesse. Kommissionen konkluderer derfor, at antisubsidieproce- duren vedrørende importen til Fællesskabet af visse vævede stoffer af glasfiber med oprindelse i Taiwan bør afsluttes, uden at der indføres beskyttelsesforanstalt- ninger — TRUFFET FØLGENDE AFGØRELSE: Eneste artikel Antisubsidieproceduren vedrørende importen af visse vævede stoffer af glasfiber, som i øjeblikket tariferes under KN-kode ex 7019 52 00 og ex 7019 59 00 og har oprindelse i Taiwan, afsluttes. Udfærdiget i Bruxelles, den 20. september 2000. På Kommissionens vegne Pascal LAMY Medlem af Kommissionen () EFT L 288 af 21.10.1997, s. 1. (:) EFT C 262 af 16.9.1999, s. 6.